《赠别少典》
清代·查容

鸣榔伐鼓不曾停，月落津楼见晓星。芳草自分南北路，垂杨相送短长亭。

歌残银烛愁难别，劝尽金壶醉未醒。岂为燕台师郭隗，一时客去感飘零。

作者简介：（1636—1685）清浙江海宁人，字韬荒，号渐江。府试第一。学政临试时，容怒其搜检，拂衣而去，不再应试。足迹南至云、贵，北抵直、鲁。在滇，为吴三桂所礼重，以察觉吴有野心，佯醉骂坐而去。有《弹筝集》、《江汉诗》。